***დანართი 4***

**საქართველოს სტატისტიკის ეროვნული სამსახურის მიერ 2016 წელს**

**გამოქვეყნებული ძირითადი პროდუქტები**

**მთლიანი შიდა პროდუქტი 2016 წელს**

2016 წლის მთლიანი შიდა პროდუქტის მაჩვენებელმა წინასწარი მონაცემებით, მიმდინარე ფასებში 33 921,6 მლნ. ლარი შეადგინა, რაც 6,8 პროცენტით აღემატება წინა წლის ანალოგიურ მაჩვენებელს.

მთლიანი შიდა პროდუქტის რეალური ზრდა წინა წელთან შედარებით 2,7 პროცენტით განისაზღვრა, ხოლო დეფლატორი გაიზარდა 4,0 პროცენტით.

\* წინასწარი მონაცემები

მთლიანი შიდა პროდუქტის დარგობრივ სტრუქტურაში ყველაზე დიდი წილით გამოირჩევა მრეწველობა (17,1 პროცენტი) და ვაჭრობა (16,3 პროცენტი). შემდგომ პოზიციებს იკავებს ტრანსპორტი და კავშირგაბმულობა (10,1 პროცენტი), სოფლის მეურნეობა, მეთევზეობა (9,3 პროცენტი), სახელმწიფო მმართველობა (9,1 პროცენტი), მშენებლობა (8,3 პროცენტი), ოპერაციები უძრავი ქონებით, იჯარა და მომხმარებლისათვის მომსახურების გაწევა (6,6 პროცენტი), ჯანმრთელობის დაცვა და სოციალური დახმარება (5,8 პროცენტი).

\* წინასწარი მონაცემები

ზრდა დაფიქსირდა შემდეგ სექტორებში: სასტუმროები და რესტორნები (9,9 პროცენტი), საფინანსო საქმიანობა (9,3 პროცენტი), მშენებლობა (8,1 პროცენტი), სამთომოპოვებითი მრეწველობა (7,6 პროცენტი), ოპერაციები უძრავი ქონებით, იჯარა და მომხმარებლისათვის მომსახურების გაწევა (6,7 პროცენტი), დამამუშავებელი მრეწველობა (4,8 პროცენტი).

კლება აღინიშნა ტრანსპორტის (-0,9 პროცენტი) და კავშირგაბმულობის (-0,2 პროცენტი) სექტორებში.

ერთ სულზე მთლიანი შიდა პროდუქტის დინამიკა ასახულია ქვემოთ მოყვანილ გრაფიკზე:

\*წინასწარი მონაცემები

**შენიშვნა:** ცალკეულ შემთხვევებში მცირე განსხვავება საბოლოო შედეგსა და შესაკრებთა ჯამს შორის

 აიხსნება მონაცემთა დამრგვალებით.

**ინფლაცია საქართველოში, 2016 წლის დეკემბერი**

2016 წლის დეკემბერში 2015 წლის დეკემბერთან შედარებით (წლიური ინფლაციის დონე) ინფლაციის დონემ საქართველოში 1,8 პროცენტი შეადგინა. ქვემოთ მოცემულ ცხრილში წარმოდგენილია სამომხმარებლო კალათაში შემავალი საქონლისა და მომსახურების ჯგუფების ფასების პროცენტული ცვლილება და შესაბამისი წვლილი **წინა თვესთან შედარებით** ინფლაციის მთლიან მაჩვენებელში.

|  |  |
| --- | --- |
| **პროცენტული ცვლილება წინა თვესთან შედარებით** | **ჯგუფების წვლილი[[1]](#footnote-2)\* 2016 წლის დეკემბრის ინფლაციაში (სულ 1,0%)** |
|  | **%** |

|  |
| --- |
|  |

 |
| სურსათი და უალკოჰოლო სასმელები | 1.5 |  |
| ალკოჰოლური სასმელები, თამბაქო | 1.4 |  |
| ტანსაცმელი და ფეხსაცმელი | -0.3 |  |
| საცხოვრებელი, წყალი, ელ.ენერგია, აირი | 0.7 |  |
| ავეჯი, საოჯახო ნივთები, სახლის მოვლა | 0.2 |  |
| ჯანმრთელობის დაცვა | 0.7 |  |
| ტრანსპორტი | 2.3 |  |
| კავშირგაბმულობა | 0.0 |  |
| დასვენება, გართობა და კულტურა | 0.5 |  |
| განათლება | 0.3 |  |
| სასტუმროები, კაფეები და რესტორნები | 0.3 |  |
| სხვადასხვა საქონელი და მომსახურება | 0.1 |  |
|  |  |  |
| **ინფლაციის დონე, სულ** | **1.0** |  **პროცენტული პუნქტი** |

მოცემულ პერიოდში ფასების 13,1 პროცენტიანი ზრდა დაფიქსირდა **ალკოჰოლური სასმელების და თამბაქოს** ჯგუფზე, რაც 0,80 პროცენტული პუნქტით აისახა წლიური ინფლაციის მთლიან მაჩვენებელზე. ფასები მკვეთრად გაიზარდა თამბაქოს ნაწარმის ქვეჯგუფზე (23,2 პროცენტი). ფასების მატება დაფიქსირდა ასევე ალკოჰოლური სასმელების ქვეჯგუფებზე (4,6 პროცენტი);

**სურსათი და უალკოჰოლო სასმელები:** ფასები გაიზარდა 1,6 პროცენტით და ჯგუფმა 0,51 პროცენტული პუნქტი შეიტანა ინფლაციის მთლიან მაჩვენებელში. ფასების მნიშვნელოვანი ზრდა დაფიქსირდა ქვეჯგუფზე - შაქარი, ჯემი, თაფლი, შოკოლადი, საკონდიტრო ნაწარმი (16,3 პროცენტი);

**ტრანსპორტი**: ჯგუფში ფასები გაიზარდა 2,2 პროცენტით. შესაბამისად, ჯგუფის წვლილმა ინფლაციის მთლიან მაჩვენებელში 0,26 პროცენტული პუნქტი შეადგინა. ფასების მატება დაფიქსირდა პირადი სატრანსპორტო საშუალებების ექსპლუატაციაზე (3,7 პროცენტი);

ფასები **ტანსაცმლისა და ფეხსაცმლის** ჯგუფზე შემცირდა 5,7 პროცენტით, რამაც წლიური ინფლაციის მაჩვენებელზე -0,19 პროცენტული პუნქტით იქონია გავლენა. ჯგუფში ფასების კლება დაფიქსირდა როგორც ტანსაცმლის (-5,2 პროცენტი), ისე ფეხსაცმლის (-7,1 პროცენტი) ქვეჯგუფებზე.

# **პირდაპირი უცხოური ინვესტიციები**

2016 წლის წლიური

წინასწარი მონაცემებით, საქართველოში განხორციელებული პირდაპირი უცხოური ინვესტიციების მოცულობამ 2016 წელს 1645 მლნ. აშშ დოლარი შეადგინა, რაც 22 პროცენტით აღემატება 2015 წლის წინასწარ და 5 პროცენტით ამავე წლის დაზუსტებულ მონაცემებს.

ქვემოთ მოცემული დიაგრამა ასახავს საქართველოში განხორციელებული პირდაპირი უცხოური ინვესტიციების დინამიკას 2012-2016 წლებში.

**დიაგრამა #1.**

 \*წინასწარი მონაცემები.

ამავე პერიოდში რეინვესტიციის ოდენობამ მთლიანი პირდაპირი უცხოური ინვესტიციების 32 პროცენტი შეადგინა.

**დიაგრამა #2.**

 \*წინასწარი მონაცემები.

2016 წელს საქართველოში განხორციელებული პირდაპირი უცხოური ინვესტიციების მიხედვით უმსხვილესი ინვესტორი ქვეყნები ასე განაწილდა

**დიაგრამა #3.**

\* წინასწარი მონაცემები.

სამი უმსხვილესი ინვესტორი ქვეყნის წილმა მთლიან პირდაპირ უცხოურ ინვესტიციებში, 2016 წლის წინასწარი მონაცემების მიხედვით, 59 პროცენტი შეადგინა. ქვეყნების პროცენტულ სტრუქტურას განხორციელებული პირდაპირი უცხოური ინვესტიციების მიხედვით გვიჩვენებს სექტორული დიაგრამა #4. პირველ ადგილზე აზერბაიჯანი იმყოფება 35 პროცენტით, მეორეზე - თურქეთი 17 პროცენტით, ხოლო მესამეზე - გაერთიანებული სამეფო 7 პროცენტით.

**დიაგრამა #4.**

\*წინასწარი მონაცემები.

ეკონომიკის სექტორების მიხედვით 2016 წელს განხორციელებული პირდაპირი უცხოური ინვესტიციების პროცენტული განაწილება მოცემულია დიაგრამაში #5:

**დიაგრამა #5.**

\*წინასწარი მონაცემები.

# **საქართველოს საგარეო ვაჭრობა**

# 2016 წელი (წინასწარი)

# 2016 წელს საქართველოში საქონლით საგარეო სავაჭრო ბრუნვამ (არადეკლარირებული ვაჭრობის გარეშე) 9400 მლნ. აშშ დოლარი შეადგინა, რაც წინა წლის შესაბამის მაჩვენებელზე 1 პროცენტით ნაკლებია; აქედან ექსპორტი 2113 მლნ. აშშ დოლარს შეადგენს (4 პროცენტით ნაკლები), ხოლო იმპორტი 7287 მლნ. აშშ დოლარს (0.1 პროცენტით ნაკლები). საქართველოს უარყოფითმა სავაჭრო ბალანსმა 2016 წელს 5175 მლნ. აშშ დოლარი და საგარეო სავაჭრო ბრუნვის 55 პროცენტი შეადგინა.

# ამავე პერიოდში ექსპორტმა რეექსპორტის გარეშე 1657 მლნ. აშშ დოლარი შეადგინა, რაც 1 პროცენტით აღემატება წინა წლის შესაბამისი პერიოდის მაჩვენებელს.

# საქართველოს საგარეო ვაჭრობაში ჩამოყალიბებულ ზოგად ტენდენციებს ასახავს გრაფიკული გამოსახულება 2011-2016 წლების დინამიკური მწკრივის მიხედვით.

\*წინასწარი მონაცემები.

# 2016 წელს საქართველოს საგარეო სავაჭრო ბრუნვამ ევროკავში­რის ქვეყნებთან 2784 მლნ. აშშ დოლარი შეადგინა, რაც წინა წლის შესაბამის მაჩვენებელზე 2 პროცენტით მეტია. აქედან ექსპორტი 571 მლნ. აშშ დოლარი იყო (12 პროცენტით ნაკლები), ხოლო იმპორტი 2213 მლნ. აშშ დოლარი (6 პროცენტით მეტი). საქართველოს საგარეო სავაჭრო ბრუნვაში ამ ქვეყნების წილმა 30 პროცენტი შეადგინა, მათ შორის ექსპორტში 27 პროცენტი და იმპორტში 30 პროცენტი (2015 წელს შესაბამისად 29, 29 და 28 პროცენტი). ევროკავშირის ქვეყნებზე მოდიოდა სავაჭრო დეფიციტის 32 პროცენტი (2015 წელს 28 პროცენტი).

# დსთ-ის ქვეყნებთან საგარეო სავაჭრო ბრუნვამ 2016 წელს 2717 მლნ. აშშ დოლარი შეადგინა (2015 წელთან შედარებით 3 პროცენტით ნაკლები). აქედან ექსპორტი 738 მლნ. აშშ დოლარი (12 პროცენტით ნაკლები), ხოლო იმპორტი 1980 მლნ. აშშ დოლარი იყო (1 პროცენტით მეტი). საქართველოს საგარეო სავაჭრო ბრუნვაში დსთ-ის ქვეყნების წილი 29 პროცენტი იყო, მათ შორის ექსპორტში 35 პროცენტი და იმპორტში 27 პროცენტი (2015 წელს შესაბამისად 30, 38 და 27 პროცენტი). 2016 წელს დსთ-ის ქვეყნებზე მოდიოდა სავაჭრო დეფიციტის 24 პროცენტი (2015 წელს 22 პროცენტი).

ქვემოთ მოცემული დიაგრამა გვიჩვენებს ქვეყნების ჯგუფების წილს საქართველოს მთლიან ექსპორტსა და იმპორტში.

\*წინასწარი მონაცემები.

\*წინასწარი მონაცემები.

# 2016 წელს ათი უმსხვილესი სავაჭრო პარტნიორი ქვეყნის წილმა საქართველოს მთლიან საგარეო სავაჭრო ბრუნვაში 65 პროცენტი შეადგინა. უმსხვილესი სავაჭრო პარტნიორებია თურქეთი (1526 მლნ. აშშ დოლარი), რუსეთი (881 მლნ. აშშ დოლარი) და ჩინეთი (717 მლნ. აშშ დოლარი).

\*წინასწარი მონაცემები.

2016 წელს, სასაქონლო ჯგუფებიდან, საექსპორტო ათეულში პირველი ადგილი სპილენძის მადნებმა და კონცენტრატებმა დაიკავა, 312 მლნ. აშშ დოლარი და მთელი ექსპორტის 15 პროცენტი შეადგინა. თხილის ექსპორტი 179 მლნ. აშშ დოლარს და შესაბამისად, მთლიანი ექსპორტის 9 პროცენტს უდრიდა. მესამე ადგილზე ფეროშენადნობების ჯგუფი იმყოფებოდა. ამ სასაქონლო ჯგუფის ექსპორტმა 169 მლნ. აშშ დოლარი და მთელი ექსპორტის 8 პროცენტი შეადგინა.

 \*წინასწარი მონაცემები.

უმსხვილესი საიმპორტო სასაქონლო ჯგუფი 2016 წელს ნავთობი და ნავთობპროდუქტები იყო, რომლის იმპორტმა 619 მლნ. აშშ დოლარი და მთელი იმპორტის 9 პროცენტი შეადგინა. მეორე ადგილზე იმყოფებოდა მსუბუქი ავტომობილების სასაქონლო ჯგუფი 477 მლნ. აშშ დოლარით, რაც იმპორტის 7 პროცენტი იყო. მესამე ადგილზე სამკურნალო საშუალებების სასაქონლო ჯგუფი დაფიქსირდა 326 მლნ. აშშ დოლარით (იმპორტის 5 პროცენტი).

 \*წინასწარი მონაცემები.

 \*წინასწარი მონაცემები.

 \*წინასწარი მონაცემები.

**საწარმოთა საქმიანობის შედეგები**

(2016 წლის IV კვარტალი)

ბიზნეს სექტორის ბრუნვის მოცულობა 2016 წლის მეოთხე კვარტალში, გასუ­ლი წლის შესაბამის პერიოდთან შედარებით 15,3%-ით გაიზარდა და 17,4 მილიარდი ლარი შეადგინა.

ზრდის ტენდენციით ხასიათდება ბიზნეს სექტორის პროდუქციის გამოშვე­ბის მაჩვენებელიც. 2016 წლის მეოთხე კვარტალში მისი მოცულობა 8,8 მილიარდი ლარით განისაზღვრა, რაც 20.0%-ით აღემატება გასული წლის შესაბამისი პერიდის მაჩვენებელს.

2016 წლის მეოთხე კვარტალში მთლიანი ბრუნვის 81,0% მოდის მსხვილ ბიზნესზე, 9,4% - საშუალო, ხოლო 9,6% - მცირე ბიზნესზე ნაწილდება.

ოდნავ განსხვავებული მდგომარეობაა პროდუქციის მთლიანი გამოშვების შემთხვე­ვაში: მსხვილ ბიზ­ნეს­ზე მოდის პროდუქციის გამოშვების 79,0%, საშუალოზე - 11,3%, ხოლო მცირე ბიზნესზე - 9,7%.

საწარმოთა მიერ განხორციელებულმა საქონლისა და მომსახურების მთლიანმა ყიდ­ვებ­მა 2016 წლის მეოთხე კვარტლის განმავლობაში 13,0 მლრდ. ლარი (გასული წლის შესა­ბამის პერიოდთან შედარებით 2,4 %-ით მეტი), ხოლო გადა­სა­ყი­დად განკუთვნილი საქონ­ლისა და მომსახურების ყიდვებმა - 8,1 მლრდ. ლარი შეად­გი­ნა (გასული წლის შესა­ბამის პერიოდთან შედარებით 11,7 %-ით მეტი).

დასაქ­მე­ბულთა საშუალო რაოდენობამ 620,8 ათასი კაცი შეადგინა, რაც გასული წლის შესა­ბა­მისი პერი­ოდ­­­ის მაჩვენებელს 6,2%-ით აღემატება. დასაქმებულთა მთლიანი რაოდენობიდან 40,7% ქალია, ხოლო 59,3% - კაცი.

დასაქმებულთა მთლიანი რაოდენობის 61,3% მსხვილ ბიზნესზე მოდის, 16,6% - საშუალო, ხოლო დარჩენილი 22,1% - მცირე ბიზნესზე.

დაქირავებულთა მთლიანმა რაოდენობამ 584,9 ათასი კაცი შეადგინა (გასული წლის შესა­ბა­მის პერი­ოდ­­­თან შედარებით - 3,7%-ით მეტი), საწარმოთა მთლიანმა დანა­ხარ­­ჯებმა პერ­სო­ნალ­ზე - 1997.6 მლნ. ლარი (გასული წლის შესაბამის პერიოდ­თან შედარებით 12,2 %-ით მეტი ).

2016 წლის მეოთხე კვარტალში საშუალო თვიური ხელფასი ბიზნეს სექტორში 1130,4 ლარს გაუ­ტოლ­და (გასული წლის შესაბამისი პერიოდის მაჩვენებელთან შედარებით გაზრდილია 85,8 ლარით), მათ შორის ქა­ლების ხელფასმა შეადგინა - 819.0 ლარი (გასული წლის შესაბამისი პერიოდის მაჩვენებელთან შედა­რე­ბით 66,1 ლარით). საწარმოთა ზომის მიხედვითსაშუალო თვიური ხელფასი შემდეგნაირია:

* მსხვილი ბიზნესი – 1268,5 ლარი,
* საშუალო ბიზნესი – 1110.0 ლარი,
* მცირე ბიზნესი – 646,6 ლარი.

2016 წლის მეოთხე კვარტალში ბიზნეს სექტორის ბრუნვის სტრუქტურაში 47,5% მოდის ვაჭრობის დარგ­ზე (ავტომობილების, საყოფაცხოვრებო ნაწარმისა და პირადი მოხმარების საგნების რემონტის ჩა­თვლით). მეორე ადგილს იკავებს დამამუშავებელი მრეწველობა - 11,0%-იანი წილით. შემდეგ მოდის მშენებლობა - 9,8%-იანი წილით და ტრანს­­­პორ­ტი და კავშირგაბმულობა - 8,7%-იანი წი­ლით, ხოლო დარ­ჩე­­ნი­­­ლი 23,0% - სხვა დარგებზე ნაწილდება.

2016 წლის მეოთხე კვარტალში ბიზნეს სექტორის პროდუქციის გამოშ­ვებაში უდიდესი წილი (21,3%) დამამუშავებელი მრეწველობის დარგს ეკავა. მეორე და მესამე ადგილებს იკავებდა მშენებლობა (19,8%) და ვაჭრობა (17,1%). შემ­დეგ მოდის ტრანსპორტი და კავშირგაბმულობა - 12,6%-იანი წილით, ოპე­რა­ცი­ე­ბი უძ­რა­ვი ქონებით, იჯარა და მომხმარებლისათვის მომსახურების გაწევა - 9,5%-იანი წილით, ხოლო და­ნარ­­­ჩენ დარგებს სტრუქტურაში 19,7 პროცენტიანი წი­ლი უჭირავს.

2016 წლის მეოთხე კვარტალში დასაქმებულთა რაოდენობის მიხედვით ბიზნეს სექ­ტორში ვაჭ­რობის (ავტომობილების, საყოფაცხოვრებო ნაწარმისა და პირადი მოხ­მა­რების საგ­ნე­ბის რემონტის ჩათვლით), და­მა­მუ­შავებელი მრეწველობის, მშენებლობის დარგები ლიდერობენ (შესაბამისად 25,5%, 13,8% და 10,4%-ია­ნი წილებით). თუმცა სტრუქ­ტუ­რაში მნიშვნელოვანი წილი მოდის ჯანდაცვისა და სო­­ციალური დახ­მა­რე­ბის (10,3%), ტრანსპორტისა და კავ­­შირგაბმულობის (9,9%), აგრეთვე უძრავი ქონებით ოპერა­ცი­ე­ბის, იჯარისა და მომხმა­რებლისათვის მომსახურების გაწევის დარგის საწარმოებზეც (9,8%).

რეგიონების მიხედვით მთლიან ბრუნვაში ლიდერობს ქ. თბილისი და სხვა რეგი­ო­ნე­ბი შემდეგი თანმიმდევრობით:

* ქ. თბილისი – 73.9%,
* აჭარის ა.რ. –6.7%,
* ქვემო ქართლი – 5.7%,
* იმერეთი – 4.1%,
* სამეგრელო-ზემო სვანეთი – 3.0%

რეგიონების მიხედვით პროდუქციის მთლიან გამოშ­ვე­ბაში ლიდერობს კვლავ ქ. თბი­­­­ლისი და სხვა რეგიონები შემდეგი თანმიმ­დევ­­­რო­ბით:

* ქ. თბილისი – 67.3%,
* აჭარის ა.რ. – 8.0%,
* ქვემო ქართლი – 7.7%,
* იმერეთი – 4.8%,
* სამეგრელო-ზემო სვანეთი – 3.9%.

შემდეგი დიაგრამა ასახავს რეგიონების (ქ. თბილისის გარდა) მიხედვით ბრუნვასა და პროდუქციის გამოშვებას:

რაც შეეხება დასაქმებულთა რაოდენობას, რეგიონების მიხედვით აღნიშნული მაჩვენებელი შემდეგ­ნაი­რად ნაწილდება:

* ქ. თბილისი – 65.8%,
* აჭარის ა.რ. – 9.0%,
* იმერეთი – 6.9%,
* ქვემო ქართლი – 5.5%,
* სამეგრელო-ზემო სვანეთი – 3.6%.

შემდეგი დიაგრამა ასახავს ცალკეულ რეგიონში დასაქმებულთა მთლიანი რაოდენობის გა­ნაწილებას სქესის მიხედვით:

**2016 წლის ძირითადი დემოგრაფიული მაჩვენებლები**

**შობადობა**

2016 წელს ცოცხლად დაბადებულთა რიცხოვნობამ შეადგინა 56 569 (28 887 ბიჭი და 27 682 გოგო) რაც წინა წელთან შედარებით 4,5 პროცენტით ნაკლებია.

დიაგრამა 1

**გარდაცვალება**

2016 წელს გარდაცვლილთა რიცხოვნობა 2015 წელთან შედარებით 3,4 პროცენტით გაიზარდა და 50 771 შეადგინა.

დიაგრამა 2

**ბუნებრივი მატება**

2015 წლის ბუნებრივი მატება (სხვაობა ცოცხლად დაბადებულთა და გარდაცვლილთა რაოდენობას შორის) წინა წელთან შედარებით 42,8 პროცენტით შემცირდა და 5 798 შეადგინა.

დიაგრამა 3

**ქორწინება**

2016 წელს რეგისტრირებული ქორწინებების რაოდენობა წინა წელთან შედარებით 13,9 პროცენტით შემცირდა და 25 101 შეადგინა.

დიაგრამა 4

**განქორწინება**

2016 წელს რეგისტრირებულ განქორწინებათა რაოდენობამ 9 539 შეადგინა და წინა წლის ანალოგიურ მაჩვენებელთან შედარებით 4,7 პროცემდით გაიზარდა.

დიაგრამა 5

2016 წელს 2015 წელთან შედარებით 6,7 პროცენტით გაიზარდა განქორწინებათა რიცხვი 0-10 წლამდე ხანგრძლივობის ქორწინებებში. განქორწინებათა საერთო რაოდენობაში 1 წლამდე ხანგრძლივობის ქორწინებების წილი ყველაზე მაღალია (8,8 პროცენტი).

**ძირითადი დემოგრაფიული მაჩვენებლები რეგიონების მიხედვით**

2016 წლის ძირითადი დემოგრაფიული მაჩვენებლები ქვეყნის რეგიონების მიხედვით შემდეგნაირად გამოიყურება:

**2015 წლის ძირითადი დემოგრაფიული მაჩვენებლები რეგიონების მიხედვით**

|  |  |  |  |  |  |
| --- | --- | --- | --- | --- | --- |
| რეგიონი | ცოცხლად დაბადება | გარდაც–ვალება | ბუნებრივი მატება | ქორწინება | განქორწი–ნება |
|  **საქართველო** | **56 569** | **50 771** | **5 798** | **25 101** | **9 539** |
| ქ. თბილისი | 16 784 | 12 720 | 4 064 |  7 304 | 3 688 |
| აფხაზეთის ა.რ.[[2]](#footnote-3)\* | … | … | …  | …  | …  |
| აჭარის ა.რ. | 5 977 | 3 622 | 2355 | 2 631 | 717 |
| გურია | 1 535 | 1 832 | -297 | 752 | 230 |
| იმერეთი | 7 784 | 9 102 | -1318 | 3 832 | 1 450 |
| კახეთი | 4 870 | 5 099 | -229 | 1 936 | 676 |
| მცხეთა-მთიანეთი | 1 180 | 1 416 | -236 | 567 | 233 |
| რაჭა-ლეჩხუმი და ქვემო სვანეთი | 327 | 823 | -496 | 203 | 56 |
| სამეგრელო-ზემო სვანეთი | 4 797 | 5 532 | -735 | 2 241 | 725 |
| სამცხე-ჯავახეთი | 2 349 | 2 053 | 296 | 1 071 | 202 |
| ქვემო ქართლი | 6 892 | 4 855 | 2037 | 2 867 | 982 |
| შიდა ქართლი | 4 074 | 3 717 | 357 | 1 697 | 580 |

**დასაქმება და უმუშევრობა**

**2015 წელი (წლიური)**

2015 წელს საქართველოში უმუშევრობის დონე 2014 წელთან შედარებით 0.4 პროცენტული პუნქტით შემცირდა და 12.0 პროცენტი შეადგინა. უნდა აღინიშნოს, რომ 2015 წელს უმუშევრობის დონემ ბოლო 12 წლის მანძილზე ყველაზე დაბალ ნიშნულს მიაღწია.

2015 წელს ეკონომიკურად აქტიურმა მოსახლეობამ, შრომისუნარიანი ასაკის მოსახლეობის (15 წლის და უფროსი ასაკის მოსახლეობა) 67.8 პროცენტი შეადგინა. წინა წელთან შედარებით მოსახლეობის აქტიურობის დონე გაიზარდა 1.3 პროცენტული პუნქტით, ხოლო დასაქმების დონე - 1.4 პროცენტული პუნქტით. წინა წელთან შედარებით ქალაქის ტიპის დასახლებებში დასაქმების დონე გაზრდილია 2.3 პროცენტული პუნქტით, ხოლო სოფლის ტიპის დასახლებებში - 0.8 პროცენტული პუნქტით, წინა წელთან შედარებით აქტიურობის დონე ქალაქის ტიპის დასახლებებში გაზრდილია 2.4 პროცენტული პუნქტით, ხოლო სოფლის ტიპის დასახლებებში - 0.5 პროცენტული პუნქტით.

ტრადიციულად, დასაქმებულებში ჭარბობს თვითდასაქმებულთა წილი. 2015 წელს 2014 წელთან შედარებით დაქირავებით დასაქმებულთა რაოდენობა გაიზარდა 8.8 პროცენტით, ხოლო თვითდასაქმებულთა რაოდენობა პირიქით 2.7 პროცენტით შემცირდა, რის შედეგადაც დასაქმებულებში დაქირავებულთა წილი 2.7 პროცენტული პუნქტით გაიზარდა.

უმუშევრობის დონე გაცილებით დაბალია სოფლის მოსახლეობაში, ქალაქის მოსახლეობასთან შედარებით. 2015 წელს 2014 წელთან მიმართებაში უმუშევრობის დონის შემცირება დაფიქსირდა, როგორც ქალაქის, ასევე სოფლის ტიპის დასახლებებში და შესაბამისად, 21.5 და 4.8 პროცენტი შეადგინა. ამასთან, ქალაქად უმუშევრობის დონემ მინიმალურ მაჩვენებელს მიაღწია ბოლო 15 წლის, ხოლო სოფლად - ბოლო 9 წლის მანძილზე.

წინა წელთან შედარებით უმუშევრობის დონე რეგიონულ ჭრილში გაზრდილია მხოლოდ შიდა ქართლის და კახეთის რეგიონებში, შესაბამისად 0.8 და 0.7 პროცენტული პუნქტით. თბილისში, სადაც უმუშევრობის დონე ყველაზე მაღალია, აღნიშნული მაჩვენებელი 1.1 პროცენტული პუნქტით არის შემცირებული.

\*სამცხე-ჯავახეთი, გურია, მცხეთა-მთიანეთი

დასაქმებისა და უმუშევრობის მაჩვენებლების სქესობრივ ჭრილში განხილვისას აღსანიშნავია, რომ 2015 წელს 2014 წელთან შედარებით უმუშევრობის დონე შემცირდა როგორც ქალებში (0.2 პროცენტული პუნქტით), ასევე კაცებში (0.5 პროცენტული პუნქტით) და შესაბამისად 10.2 (მინიმალური მაჩვენებელი ბოლო 15 წლის მანძილზე) და 13.5 პროცენტი (მინიმალური მაჩვენებელი ბოლო 11 წლის მანძილზე) შეადგინა. ტრადიციულად კაცებში უმუშევრობის დონე უფრო მაღალია ქალებთან შედარებით. ამის ძირითადი მიზეზია ის, რომ დაუსაქმებელი ქალების უმრავლესობა არააქტიური მოსახლეობის კატეგორიას მიეკუთვნება. ქალებში არააქტიურობის დონე თითქმის ორჯერ აღემატება კაცებში ანალოგიურ მაჩვენებელს (შესაბამისად 41.1 და 21.9 პროცენტი). ამგვარად, კაცებთან შედარებით ქალებში დაბალია როგორც აქტიურობის, ასევე დასაქმების დონე.

2015 წელს 2014 წელთან შედარებით აქტიურობის დონე ქალებში გაიზარდა 1.8 პროცენტული პუნქტით, ხოლო კაცებში 0.7 პროცენტული პუნქტით და შესაბამისად 58.9 და 78.1 პროცენტი შეადგინა.

2015 წელს 2014 წელთან შედარებით ქალებში დასაქმების დონე გაიზარდა 1.8 პროცენტული პუნქტით, ხოლო კაცებში 1.0 პროცენტული პუნქტით და შესაბამისად 52.9 და 67.6 პროცენტი შეადგინა.

უმუშევრობის დონის განხილვა ასაკობრივ ჭრილში გვიჩვენებს, რომ 2015 წელს უმუშევრობის დონემ ყველაზე მაღალ ნიშნულს 20-24 წლის ასაკობრივ ჯგუფში მიაღწია (32.0 პროცენტი), რაც 1.5 პროცენტული პუნქტით მაღალია 2014 წლის მაჩვენებელთან შედარებით.

უმუშევრობის დონე ტრადიციულად ყველაზე დაბალია 65+ ასაკობრივ ჯგუფში. ამის მიზეზია ის, რომ 65+ საპენსიო ასაკია და მოსახლეობის დიდი ნაწილი არ არის დასაქმებული, არ ეძებს სამუშაოს და შესაბამისად, არააქტიური მოსახლეობის კატეგორიას მიეკუთვნება.

1. \*რიცხვების დამრგვალების გამო ცალკეული ჯგუფების ჯამი შესაძლოა არ უდრიდეს ინფლაციის მთლიან მაჩვენებელს. [↑](#footnote-ref-2)
2. \* ... - მონაცემები არ არსებობს [↑](#footnote-ref-3)